**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS SUDARYMO“ PROJEKTO**

1. **Parengto projekto tikslai ir uždaviniai.**

Savivaldybės tarybos sprendimo projektas parengtas siekiant sudaryti Klaipėdos miesto savivaldybės tarybos veiklos reglamento komisiją (toliau – Komisija). Lietuvos Respublikos vietos savivaldos įstatymas suteikia tarybai įgaliojimus sudaryti tarybos komitetus, komisijas, kitus savivaldybės darbui organizuoti reikalingus darinius ir įstatymuose numatytas kitas komisijas. Klaipėdos miesto savivaldybės tarybos veiklos reglamento komisijos nuostatuose nurodyta, kad Komisija sudaroma nagrinėti klausimams, susijusiems su Klaipėdos miesto savivaldybės tarybos veiklos reglamento taikymu, jo nuostatų aiškinimu, o taip pat rengti projektams ir pasiūlymams pakeisti ar papildyti Reglamentą bei išvadoms dėl tokių projektų ir pasiūlymų teikti.

**2. Projekte aptartų klausimų teisinis reglamentavimas.**

Naujai išrinktai Klaipėdos miesto savivaldybės tarybai pradėjus darbą turi būti patvirtinta naujos sudėties Klaipėdos miesto savivaldybės tarybos veiklos reglamento komisija, paskirtas jos pirmininkas bei šio pirmininko pavaduotojas.

Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 31.7. papunkčiu, Klaipėdos miesto savivaldybės tarybos veiklos reglamento komisijos nuostatų 3 punktu. Šiame punkte nurodoma, kad Komisija sudaroma laikantis proporcingo daugumos ir mažumos atstovavimo principo. Komisijos nariais taip pat gali būti paskirti Klaipėdos miesto savivaldybės administracijos ir Klaipėdos miesto savivaldybės tarybos ir mero sekretoriato atstovai. Savivaldybės taryba nustato Komisijos narių skaičių, mero teikimu skiria Komisijos pirmininką bei Komisijos narius. Komisija sudaroma Savivaldybės tarybos kadencijos laikotarpiui.

**3. Siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės tarybos veiklos reglamento komisija, paskirtas jos pirmininkas bei šio pirmininko pavaduotojas.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.**

Kitų teisės aktų priėmimas nenumatytas.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Nėra.

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi skaičiavimai ir kt. neatliekami.

PRIDEDAMA. Teisės aktų ištraukos, 1 lapas.

|  |  |  |
| --- | --- | --- |
| L. e. p. Tarybos sekretoriato skyriaus vedėja |  | Asta Digrienė |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

<...>

2. Išimtinė savivaldybės tarybos kompetencija:

<...>

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

5) savivaldybės tarybos komitetų ir komisijų pirmininkų ir pirmininkų pavaduotojų skyrimas (išskyrus šiame įstatyme nustatytas išimtis);

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

31.7. Įstatymų nustatytais atvejais arba Tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos ir visuomeninės tarybos.

PATVIRTINTA

Klaipėdos miesto savivaldybės

tarybos 2004 m. gegužės 27 d.

sprendimu Nr. 1-213

**KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS NUOSTATAI**

3. Komisija sudaroma laikantis proporcingo daugumos ir mažumos atstovavimo principo. Komisijos nariais taip pat gali būti paskirti Klaipėdos miesto savivaldybės administracijos ir Klaipėdos miesto savivaldybės tarybos ir mero sekretoriato atstovai. Savivaldybės taryba nustato Komisijos narių skaičių, mero teikimu skiria Komisijos pirmininką bei Komisijos narius. Komisija sudaroma Savivaldybės tarybos kadencijos laikotarpiui.